Kenko

Kenko, Quenco alebo Qenko (po kečuánsky Q'inqu) je súhrnné označenie pre Kenko Grande a Kenko Chico, dve susedné archeologické lokality v Peru umiestnené na susediacich kopcoch 6 km od Cusca vo Valle Sagrado de los Incas. Kenko Grande je vápencová skala veľkosti jaskyne, ktorú Inkovia pretvorili na chrám. Do vrcholu skaly sú vytesané rôzne predmety a symboly, ako napríklad puma, kondor, lama, model domu a taktiež kľukaté sľučky. Pod skalou sú vyhĺbené tunely, vedúce do jaskyne s vytesanými oltármi. Tu pravdepodobne kňazi vykonávali obete (v okolí bolo nájdené veľké množsto kostrových zvyškov zvierat, žiadne ľudské kosti nájdené neboli).